CELEX: 62019TN0865
Language: fi
Date: 2019-12-18 00:00:00
Title: asia T-865/19: Kanne 18.12.2019 – Nevinnomysskiy Azot ja NAK ”Azot” v. komissio

24.2.2020   
            
            
               FI
            
            
               Euroopan unionin virallinen lehti
            
            
               C 61/53
            
         
      Kanne 18.12.2019 – Nevinnomysskiy Azot ja NAK ”Azot” v. komissio
      (asia T-865/19)
      (2020/C 61/68)
      Oikeudenkäyntikieli: englanti
      
         Asianosaiset
      
      
         Kantajat: AO Nevinnomysskiy Azot (Nevinnomyssk, Venäjä) ja AO Novomoskovskaya Aktsionernaya Kompania NAK (edustajat: asianajajat E. Gergondet ja P. Vander Schueren)
      
         Vastaaja: Euroopan komissio
      
         Vaatimukset
      
      Kantajat vaativat unionin yleistä tuomioistuinta
      
                  —
               
               
                  tutkimaan kanteen
               
            
                  —
               
               
                  kumoamaan riidanalaisen asetuksen kantajia koskevin osin ja
               
            
                  —
               
               
                  velvoittamaan vastaajan korvaamaan tästä oikeudenkäynnistä kantajille aiheutuvat oikeudenkäyntikulut.
               
            
         Oikeudelliset perusteet ja pääasialliset perustelut
      
      Kantajat vaativat kannekirjelmässään unionin yleistä tuomioistuinta kumoamaan komission täytäntöönpanoasetuksen (EU) 2019/1688 (1).
      Kantajat vetoavat kanteensa tueksi neljään kanneperusteeseen.
      
                  1)
               
               
                  Ensimmäinen kanneperuste, joka perustuu siihen väitteeseen, että vastaaja on rikkonut Euroopan parlamentin ja neuvoston asetuksen (EU) 2016/1036 (2) (perusasetus) 2 artiklan 1, 9 ja 10 kohtaa, 2 ja tehnyt ilmeisiä arviointivirheitä määrittämällä virheellisesti vientihinnan ja normaaliarvon sekä rikkonut perusasetuksen 2 artiklan 3, 4 ja 5 kohtaa tekemällä sen tavanomainen kaupankäynnin määrittelyn oikaistujen tuotantokustannusten perusteella.
               
            
                  2)
               
               
                  Toinen kanneperuste, joka perustuu siihen väitteeseen, että vastaaja on rikkonut perusasetuksen 3 artiklan 2, 3 ja 6 kohtaa, tehnyt ilmeisiä arviointivirheitä, loukannut oikeutta hyvään hallintoon ja loukannut syrjintäkiellon periaatetta tuloksena sen polkumyynnillä tapahtuneen tuonnin vaikutuksia vastaavien tuotteiden hintoihin unionin markkinoilla koskevasta virheellisestä analyysistä.
               
            
                  3)
               
               
                  Kolmas kanneperuste, joka perustuu siihen väitteeseen, että vastaaja on rikkonut perusasetuksen 3 artiklan 7 kohtaa ja 9 artiklan 4 kohtaa, tehnyt ilmeisiä arviointivirheitä ja loukannut oikeutta hyvään hallintoon jättämällä arvioimatta muita tunnettuja tekijöitä, jotka vahingoittavat unionin teollisuutta, sekä jättämällä varmistamatta, että kyseisten muiden tekijöiden aiheuttamaa vahinkoa ei lasketa polkumyynnillä tapahtuneen tuonnin lukuun.
               
            
                  4)
               
               
                  Neljäs kanneperuste, joka perustuu siihen väitteeseen, että vastaaja on rikkonut perusasetuksen 7 artiklan 2 kohdan a alakohtaa, 9 artiklan 4 ja 5 kohtaa, 18 artiklan 1, 4 ja 5 kohtaa, tehnyt ilmeisiä arviointivirheitä, loukannut oikeutta hyvään hallintoon sekä loukannut yhdenvertaisuusperiaatetta ja syrjintäkiellon periaatetta päättäessään olla soveltamatta alhaisemman tullin sääntöä kantajien tuonteihin.
               
            
         (1)  Lopullisen polkumyyntitullin käyttöönotosta Venäjältä, Trinidad ja Tobagosta ja Amerikan yhdysvalloista peräisin olevien urean ja ammoniumnitraatin seosten tuonnissa ja kyseisessä tuonnissa käyttöönotetun väliaikaisen tullin lopullisesta kantamisesta 8.10.2019 annettu komission täytäntöönpanoasetus (EU) 2019/1688 (EUVL 2019, L 258, s. 21).
      
         (2)  Polkumyynnillä muista kuin Euroopan unionin jäsenvaltioista tapahtuvalta tuonnilta suojautumisesta 8.6.2016 annettu Euroopan parlamentin ja neuvoston asetus (EU) 2016/1036 (EUVL 2016, L 176, s. 21).